РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/313-21

15. јул 2021. године

Б е о г р а д

З А П И С Н И К

53. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 15. ЈУЛА 2021. ГОДИНЕ

Седница је почела у 9.30 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Угљеша Мрдић, Вук Мирчетић, Дубравка Краљ, Оља Петровић, Невена Веиновић, Илија Матејић, Жељко Томић, Ђорђе Тодоровић, Тома Фила и Лука Кебара.

Седници је присуствовао и Марко Младеновић, заменик члана Одбора Виолете Оцокољић.

Седници нису присуствовали чланови Одбора: Ђуро Перић, Балинт Пастор, Марија Јевђић, Миленко Јованов и Јован Палалић, нити њихови заменици.

Седници Одбора су присуствовали и: представници Министарства пољопривреде, шумарства и водопривреде: Јелена Благојевић, државни секретар и Ненад Катанић, помоћник министра; представници Министарства привреде: Милан Љушић, државни секретар, Катарина Обрадовић Јовановић, помоћник министра, Дијана Стојковић, виши саветник и Биљана Савковић, саветник; Министарства правде: Владимир Винш, виши саветник, представник Министарства финансија, Ема Драгуљ, виши саветник у Управи за јавни дуг и представник Републичког завода за статистику, Петар Коровић, помоћник директора.

На предлог председника, Одбор је већином гласова (11 гласова за, један није гласао) утврдио следећи

**Д н е в н и р е д:**

1. Разматрање Предлога закона о изменама и допунама Закона о судијама, који је поднела Влада (број 011-1227/21 од 1. јула 2021. године), у начелу;

2. Разматрање Предлога закона о допуни Закона о Високом савету судства, који је поднела Влада (број 011-1228/21 од 1. јула 2021. године), у начелу;

3. Разматрање Предлога закона о попису пољопривреде 2023. који је поднела Влада (број 011-1232/21 од 2. јула 2021. године), у начелу;

4. Разматрање Предлога закона о утврђивању финансијске подршке привредним субјектима за одржавање ликвидности и обртна средства у отежаним економским условима услед пандемије COVID-19 изазване вирусом SARS-CoV-2, који је поднела Влада (број 011-1233/21 од 2. јула 2021. године), у начелу;

5. Разматрање Предлога закона о потврђивању Финансијског уговора COVID-19 подршка Влади Србије за мала и средња предузећа и предузећа средње тржишне капитализације између Европске инвестиционе банке и Републике Србије, који је поднела Влада (број 011-1234/21 од 2. јула 2021. године);

6. Разматрање Предлога закона о потврђивању Меморандума о разумевању између Министарства спољних послова Републике Србије и Министарства спољних послова и међународне сарадње Републике Италије о запошљавању чланова породица дипломатског, конзуларног и административно-техничког особља, који је поднела Влада (број 011-1231/21 од 2. јула 2021. године).

**Прва тачка дневног реда:** Разматрање Предлога закона о изменама и допунама Закона о судијама, који је поднела Влада (број 011-1227/21 од 1. јула 2021. године), у начелу

Одбор је размотрио Предлог закона о изменама и допунама Закона о судијама, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (11 гласова за, један није гласао).

За известиоца Одбора на седници Народне скупштине одређен је председник Одбора.

**Друга тачка дневног реда:** Разматрање Предлога закона о допуни Закона о Високом савету судства, који је поднела Влада (број 011-1228/21 од 1. јула 2021. године), у начелу

Одбор је размотрио Предлог закона о допуни Закона о Високом савету судства, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (12 гласова за).

За известиоца Одбора на седници Народне скупштине одређен је председник Одбора.

**Трећа тачка дневног реда:** Разматрање Предлога закона о попису пољопривреде 2023. који је поднела Влада (број 011-1232/21 од 2. јула 2021. године), у начелу

Одбор је размотрио Предлог закона о попису пољопривреде 2023., који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (12 гласова за).

За известиоца Одбора на седници Народне скупштине одређен је председник Одбора.

**Четврта тачка дневног реда:** Разматрање Предлога закона о утврђивању финансијске подршке привредним субјектима за одржавање ликвидности и обртна средства у отежаним економским условима услед пандемије COVID-19 изазване вирусом SARS-CoV-2, који је поднела Влада (број 011-1233/21 од 2. јула 2021. године), у начелу

Одбор је размотрио Предлог закона о утврђивању финансијске подршке привредним субјектима за одржавање ликвидности и обртна средства у отежаним економским условима услед пандемије COVID-19 изазване вирусом SARS-CoV-2, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (12 гласова за).

За известиоца Одбора на седници Народне скупштине одређен је председник Одбора.

**Пета тачка дневног реда:** Разматрање Предлога закона о потврђивању Финансијског уговора COVID-19 подршка Влади Србије за мала и средња предузећа и предузећа средње тржишне капитализације између Европске инвестиционе банке и Републике Србије, који је поднела Влада (број 011-1234/21 од 2. јула 2021. године)

Одбор је размотрио Предлог закона о потврђивању Финансијског уговора COVID-19 подршка Влади Србије за мала и средња предузећа и предузећа средње тржишне капитализације између Европске инвестиционе банке и Републике Србије, који је поднела Влада и сматра да је Предлог закона у складу са Уставом и правним системом Републике Србије.

Одбор је одлуку донео једногласно (12 гласова за).

За известиоца Одбора на седници Народне скупштине одређен је председник Одбора.

**Шеста тачка дневног реда:** Разматрање Предлога закона о потврђивању Меморандума о разумевању између Министарства спољних послова Републике Србије и Министарства спољних послова и међународне сарадње Републике Италије о запошљавању чланова породица дипломатског, конзуларног и административно-техничког особља, који је поднела Влада (број 011-1231/21 од 2. јула 2021. године)

Одбор је размотрио Предлог закона о потврђивању Меморандума о разумевању између Министарства спољних послова Републике Србије и Министарства спољних послова и међународне сарадње Републике Италије о запошљавању чланова породица дипломатског, конзуларног и административно-техничког особља, који је поднела Влада и сматра да је Предлог закона у складу са Уставом и правним системом Републике Србије.

Одбор је одлуку донео једногласно (12 гласова за).

За известиоца Одбора на седници Народне скупштине одређен је председник Одбора.

Седница је завршена у 9, 40 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић